Diari Oficial de la Generalitat Valenciana


Sumari del DOGV 1679, del 09-12-1991 (1991/800241)

ORDRE de 4 de novembre de 1991, de la Conselleria de Sanitat i Consum, per la qual estableix les condicions per a l'execució de la prestació ortoprotèsica dels productes inclusos en l'article 108 del text refós de la Llei General de la Seguretat Social a través dels establiments d'ortopèdia en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/11/04/(3)/dof/vci/html**

### Dades del document

Número de DOGV
:   1679

Data del DOGV
:   09-12-1991

Secció del DOGV
:   DISPOSICIONS GENERALS

Número del document
:   1991/800241


Data del document
:   04-11-1991

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 4 de novembre de 1991, de la Conselleria de Sanitat i Consum, per la qual estableix les condicions per a l'execució de la prestació ortoprotèsica dels productes inclosos en l'article 108 del text refós de la Llei General de la Seguretat Social a través dels establiments d'ortopèdia en l'àmbit de la Comunitat Valenciana.  
Tenint en compte l'article 108 del text refàs de la Llei General de la Seguretat Social, l'Ordre de la Conselleria de Sanitat i Consum, de 23 de novembre de 1989, i a proposta de la comissió executiva reguladora de la prestació ortoprotèsica a la Comunitat Valenciana, constituïda en virtut de l'ordre anteriorment esmentada,  
ORDENE:  
Article primer Establir un nou procediment de dispensació d'articles ortoprotèsics als pacients dependents del SVS, per part dels establiments d'ortopèdia inclosos en l'annex II d'aquesta ordre, d'acord amb allò disposat en l'article 108 del text refós de la Llei General de Seguretat Social i la normativa de desplegament publicada per la Conselleria de Sanitat i Consum en l'àmbit de competència de la Comunitat Valenciana, a través 'de l'Ordre de 23 de novembre de 1989, de la Conselleria de Sanitat i Consum.  
Article segon  
Els facultatius especialistes del SVS hauran de prescriure els articles ortoprotèsics en el model d'annex I-A si és en règim ambulatori, i en l'annex I-H si és hospitalari, per la qual cosa modifique l'annex II de l'Ordre de 23 de novembre de 1989.  
Article tercer  
Tràmit administratiu del nou procediment:  
a) El pacient podrà acudir a qualsevol de les empreses d'ortopèdia incloses en l'annex II d'aquesta ordre, on lliurarà el model I-A, després de previ visat d'inspecció, si escau, d'acord amb allò disposat en l'article 2 de l'Ordre de 23 de novembre de 1989.  
b) Una vegada adaptat a l'article prescrit, l'empresa d'ortopèdia, després de la prèvia autorització signada pel pacient o el seu representant legal, presentarà l'annex I-A al Servei Valencià de Salut a través de la seua associació. Les dites associacions hauran de subscriure, com a endossatàries, l'acceptació del cobrament directe des de l?Administració.  
c) Els models de l'annex I-H corresponents a ortopèdia hospitalària es facturaran a través de les associacions.  
d) Les associacions presentaran abans del dia 20 de cada mes la factura, segons model fixat en l'annex III d'aquesta ordre, corresponent als articles facilitats en el mes immediatament anterior i hi adjuntaran els documents que acrediten el seu lliurament (models segons els annexos I-A i I-H).  
Article quart  
El preu en factura serà com a màxim el permès pel catàleg general d'articles ortoprotèsics de la Comunitat Valenciana, per a cada article inclòs. El preu dels articles no inclosos en el catàleg s'ajustarà al que estableix l'Ordre de 23 de novembre de 1989 i a les normes que, al moment oportú, s'hi establesquen.  
Article cinquè  
El pagament es farà a les associacions en el termini que estableix la normativa vigent.  
Article sisè  
Totes les prescripcions que es generen en institucions concertades, hauran de sotmetre's a visat.  
Article setè  
La facturació de prescripcions es realitzarà mensualment, agrupada en:  
A) Ortopròtesi.  
Hospitalàries.  
Ambulatòries.  
Fora de catàleg.  
Recuperables.  
B) Cadires de rodes.  
Hospitalàries.  
Ambulatòries.  
Fora de catàleg.  
Recuperables.  
Article vuitè  
El SVS, en virtut de les comprovacions que realitze sobre els documents facturats, tornarà a les associacions els documents no vàlids, segons l'incompliment dels requisits que tot seguit s'especifica:  
1) Causes de devolució no recuperable:  
- Falta firma del metge en la prescripció.  
- Falta de visat d'inspecció, si escau.  
- La facturació d'articles en un termini superior al mes, comptador des de la data en què finalitza el termini de lliurament previst en el catàleg general d'especialitats de material ortopèdic.  
- No coincidència de la prescripció amb l'article adaptat.  
- Falta de totes les dades d'identificació del metge (cognoms, nom, núm. de col·legiat).  
- Falta de data de prescripció.  
- Model I-A o model I-H no oficial, tret de causa justificada.  
- Comprovació documental de falsedat en l'annex I-A o en l'annex I-H.  
2) Causes de devolució recuperable:  
- No codificació d'article.  
- Algunes dades d'identificació del pacient (aquelles que no siguen imprescindibles, segons establesca el SVS).  
- Alguna dada de l'establiment d'ortopèdia.  
- Falta firma del pacient en l'annex I-A.  
- Falta alguna dada dels metges.  
- Absència de qualsevol dada sol·licitada en el model, segons s'expressa en l'article tres, apartat d) d'aquesta ordre.  
- No especificació del fet causant, origen de l'assistència (malaltia comuna o accident no laboral, accident de trànsit, accident laboral, etc ... ).  
Article novè  
De la facturació presentada per les associacions, es deduiran els documents que no reunesquen els requisits de compliment a determinar pel SVS, dels continguts en l'annex I-A i annex I-H. D'aquestes deduccions es participarà a les associacions adjuntant-los els annexos I corresponents perquè, si escau, siguen tornats a facturar una vegada reparades les errades que provoquen la seua devolució, si la causa ho permet (en cas dels irrecuperables, s'hi enviarà fotocòpia).  
Article deu  
En desplegament de l'Ordre de 23 de novembre de 1989 i a fi de revisar els assumptes derivats del nou procediment de dispensació, la comissió executiva reguladora de la prestació ortoprotèsica es reunirà amb caràcter bimestral tret de causa justificada.  
Article onze  
La comissió de regulació de la prestació ortoprotèsica creada mitjançant Ordre de 23 de novembre de 1989, s'incrementarà amb un representant de l?Associació de Farmacèutics Ortopèdics i amb un representant de la Direcció per a la Gestió Econòmica i Financera del SVS.  
DISPOSICIO ADDICIONAL  
Per aquesta ordre queden derogats els articles de l'Ordre de 23 de novembre que s'oposen al que disposa aquesta.  
Les associacions que desitgen acollir-se al procediment establert en aquesta ordre, hauran de manifestar-ho mitjançant sol·licitud adreçada a la Conselleria de Sanitat i Consum.  
DISPOSICIO FINAL  
Aquesta ordre entrarà en vigor a partir de l'1 de gener de 1992.  
València, 4 de novembre de 1991.  
El Conseller de Sanitat i Consum,  
JOAQUIN COLOMER SALA  
Veure annex  
ANNEX III  
Instruccions  
La factura mensual que han de presentar les associacions d?ortopèdia dels següents apartats:  
1) Una factura per associació/ mes/ província i ortopròtesi. Una factura per associació/ mes/ província i cadires de rodes.  
2) Capçalera: de cada pàgina.  
Proveïdor (associació). Raó social (nom de l'associació proveïdora, adreça i telèfon, codi postal i localitat, núm. CIF).  
Dades variables: data, núm. factura, pàgina núm.  
SVS serveis centrals: nom, adreça, codi postal i localitat, i CIF (P-2652819-A).  
3) Peu de factura:  
Dades de la transferència (alternativa: sols núm. proveïdor): nom de l'entitat bancària, adreça i localitat, codi del banc, codi de sucursal, núm. compte corrent).  
Base imposable del total facturat.  
IVA aplicable.  
Total factura.  
Segell de l'associació i firma del representant legal amb fórmula d'acceptació dels endossos inclosos en les relacions (prescripcions ambulatòries).  
4) Contingut de la factura.  
Els camps que s'han de consignar en factura són els següents: núm. d'ordre, cognoms i nom del pacient, núm. SS, DNI del titular, origen de l?assistència, codi d'ortopèdia, codi de l'article, quantitat, preu unitari, total, codi del centre de gestió.  
Cada factura contindrà com a màxim quatre subrelacions, corresponents a: prescripcions catalogades com a ambulatòries (amb subtotals i ròssec), prescripcions catalogades com a hospitalàries (amb subtotals i ròssec), prescripcions d'articles no catalogats, prescripcions d'errades o omissions reparades d'anteriors factures que hagen estat tornades pel SVS.  
ANNEX IV  
Catàleg general d' especialitats de material ortopèdic  
Grup: fora de catàleg.  
Codi Descripció Validesa Preu Termini de lliurament


Còpia Permalink ELI